ITD ออกหุ้นกู้ 3.5 พันลบ. ดอกเบี้ย 4.95% ขายรายใหญ่ 17-25 ส.ค.นี้
ITD ออกหุ้นกู้ 3.5 พันลบ.อายุ 5 ปี 1วัน ระหว่างวันที่ 17 - 25 สิงหาคม 2558 ดอกเบี้ย 4.95% ขายรายใหญ่ ระดมทุนชำระหนี้เดิม และ/หรือ ใช้เป็นเงินทุนหมุนเวียน
10 ส.ค. 2558

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ระบุว่า บริษัทได้ยื่นแบบแสดงรายการข้อมูลเสนอขายหุ้นกู้ของบริษัท มูลค่าไม่เกิน 3,500 ล้านบาท อายุ 5 ปี  1 วัน ครบกำหนดไถ่ถอนปี พ.ศ. 2563 อัตราดอกเบี้ยคงที่ร้อยละ 4.95 ต่อปี เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่  และผู้ลงทุนสถาบัน และ/หรือ ผู้ลงทุนรายใหญ่ ซึ่งเป็นผู้ถือหุ้นกู้ชุด ITD 159B 
โดยกำหนดระยะเวลาเสนอขาย ระหว่างวันที่ 17 – 25 สิงหาคม 2558 สำหรับผู้ลงทุนสถาบัน และ/หรือ ผู้ลงทุนรายใหญ่ซึ่งเป็นผู้ถือหุ้น ITD159B  และเปิดขายระหว่างวันที่ 16-18 กันยายน 2558 สำหรับผู้ลงทุนสถาบัน และ/หรือผู้ลงทุนรายใหญ่ โดยมีธนาคารกรุงไทย และ บล.เอเอเชียพลัส เป็นผู้จัดการการจัดจำหน่ายหุ้นกู้
สำหรับหุ้นกู้ดังกล่าวได้รับการจัดอันดับความน่าเชื่อถือของผู้ออกหุ้นกู้ “BBB-” แนวโน้ม “Stable” โดยบริษัท ทริสเรทติ้ง จำกัด เมื่อวันที่ 4 พฤศจิกายน 2557
ทั้งนี้ บริษัทจะนำเงินที่ได้จากการออกหุ้นกู้ครั้งนี้ไปใช้ในการชำระหนี้เดิม และ/หรือ ใช้เป็นเงินทุนหมุนเวียน